Асаблівую цікавасць у прысутных выклікаў пагляд Джона Росмэна з фонда “Экалагічны транспарт” на развіццё бясплатных аўтамабільных парковак. У еўрапейскіх гарадах ужо даўно цэнтральныя раёны цалкам абсталяваны платнымі паркоўкамі. Гэта прымушае гараджан выбіраць больш экалагічны і эканамічны транспарт. Напрыклад, ровар. Калі ж паркоўкі бясплатныя, як у нас, то гэта вельмі перашкаджае веласіпедызацыі гарадоў. Да гэтага няма стымулу, а старыя вузкія вулкі забіты аўтамабілямі, якія займаюць не толькі праезджую частку, але і ходнікі.